runetrust/blame-folketinget-dk huggingface dataset:
Thomas Skriver Jensen (S), 2023-05-31:
Altså, hvad skal der til nu og her, hvis vi gerne vil have nogle hænder ude på sygehusene, og hvis vi gerne vil have nogle faglærte, der kan skabe den grønne omstilling?
Der kommer ikke noget konkret oppe fra talerstolen.
Jeg synes, det er ærgerligt, for jeg er jo enig i, at vi skal investere i erhvervsuddannelserne nu og her.
Regeringen er sådan set enig i, at der skal sættes nogle penge af – det er der allerede blevet – til et lønløft til de grupper, som er lavtlønnede i dag.
Det er slet ikke det, vi skal diskutere.
Jeg tror også, der er et behov dér.
Det skaber bare ikke noget konkret arbejdsudbud nu og her.
Det er det, der er behov for.
Ellers bliver det her en ond spiral, hvor der ikke kommer flere kollegaer til.
Så hvad er Enhedslistens bud?
Mai Villadsen (EL), 2023-05-31:
Jeg er faktisk rigtig glad for spørgsmålet, men også for statsministerens tale, hvor jeg synes at hun tager den her udfordring meget alvorligt, og det skal vi også.
Vi kan simpelt hen ikke tillade os at lade vores børn være med i eksperimenter for nogle techgiganter, som jo nok kun har indtjening for øje.
Og det her er jo, hvis jeg forstår det rigtigt, chatrobotter, som guider børn i selvskade, og som giver forfærdelige råd og vejledning.
Der tror jeg virkelig på, at vi også skal vise os som et foregangsland og gøre noget af det, som f.eks. Frankrig og Holland allerede har gang i, nemlig at lave noget regulering.
Jeg tror ikke på, at vi kommer igennem med det hele uden også at gøre det i fællesskab med andre, men jeg tror godt, at vi kan gøre nogle ting.
Og så skal vi også have en alvorlig snak med vores institutioner og skoler og hjælpe familier til at blive klædt på til, hvordan man håndterer det her, for det er en kompleks problemstilling, som jeg tror at vi kun lige har set en flig af.
Så tak for spørgsmålet.
Sara Emil Baaring (S), 2023-05-31:
Tak for det, og tak for det fyldestgørende svar.
Jeg glæder mig til samarbejdet omkring det.
Nu nævnte fru Mai Villadsen selv skolerne, så derfor vil jeg i forhold til børns og unges skærmforbrug gerne høre, hvad Enhedslisten tænker om mobilerne i vores skole.
Mai Villadsen (EL), 2023-05-31:
Jeg gik selv i folkeskole, da digitaliseringen sådan begyndte at komme, og der blev ikke sparet på kroner til at sende folk på kurser i at få mere og mere it og digitalisering ind i skolen, og jeg tror, det er rigtig klogt, at vi lige nu har en overvejelse af, om vi skal bremse op.
Det skal selvfølgelig ske i dialog med skolerne og eleverne, og jeg ved, at rigtig mange allerede er i gang.
Men når man hører beretninger fra lærere om, hvordan alle i frikvarteret bare sætter sig hver for sig og kigger ned i en skærm, så tror jeg virkelig, at vi har en udfordring, og den er jeg glad for at regeringen faktisk tager ret så alvorligt.
Mohammad Rona (M), 2023-05-31:
Jeg husker, at da I var støtteparti til den daværende regering, tog man imod 200 kvoteflygtninge på 3 år.
Så det er jo ikke særlig meget, kan man sige.
Men når det så er sagt, hvilke konkrete integrationstiltag har man så hos Enhedslisten, hvis man nu tager de her 2.000 ind?
Mai Villadsen (EL), 2023-05-31:
Derfor synes vi, at vi skal gå længere.
Og derfor var vi også rigtig glade for, at vi i sidste periode lykkedes med at sikre, at Danmark faktisk igen begyndte at tage nogle kvoteflygtninge, for det var blå blok jo fuldstændig imod i Lars Løkke Rasmussen og Inger Støjbergs tid.
Vi har en række forskellige finansieringsforslag, i forhold til hvordan man kunne forestille sig at tage 2.000 kvoteflygtninge mere.
Det er jo faktisk ikke et astronomisk beløb, som det koster, men det koster.
Og det koster også ressourcer i vores samfund til integration, til skolevæsenet, til sundhedsvæsenet og meget andet.
Det kunne jo være at aflyse nogle af de skattelettelser, som den nuværende regering foreslår.
Det kunne også være at bruge nogle af de penge, der er i råderummet.
Mohammad Rona (M), 2023-05-31:
Tak for ordet.
På Enhedslistens hjemmeside kan jeg læse, at man vil tage imod op til 2.000 kvoteflygtninge.
Stinus Lindgreen (RV), 2023-06-01:
Tak for en rigtig fin tale med mange, synes jeg, gode pointer.
Ordføreren bruger som eksempel, at da ordføreren var barn, ringede man til lægen, og så gik der så lang tid, at det faktisk gik i sig selv igen.
En af de ting, vi faktisk har lært under coronaen, det er lidt en parallel, er, at en del operationer faktisk går i sig selv igen, om man så må sige.
Vi havde ventelister, der af gode grunde voksede, og vi havde patienter, der stod i kø for at blive opereret – primært, som jeg husker det, i knæ – og da der så var plads, havde de ikke længere et problem, og de skulle ikke længere opereres.
Så jeg tror, at det, ordføreren er inde på, er noget af det, man bør kigge på, altså hvad det er, vi gør i dag, som vi ikke behøver at gøre, om vi opererer mere, end vi rent faktisk behøver, og om vi, som også SF's ordfører var inde på, kunne træne os ud af flere ting.
Kan ordføreren reflektere over det potentiale, der ligger i at forske i det, at blive klogere på det område, hvad vi kan lade være med at gøre?
Jens Henrik Thulesen Dahl (DD), 2023-06-01:
Der mener vi jo sådan set, at en af de kæmpe udfordringer, vi har, er at sikre, at de regler, vi har, rent faktisk bliver overholdt.
Vi havde en høring for ganske nylig, hvor vi snakkede om nikotin, og hvor det jo meget, meget skræmmende blev dokumenteret, at børn – vil jeg kalde dem – i vid udstrækning bruger de her produkter.
De har let ved at få fat i de her produkter, og der er en udbredt brug af dem.
Der er vi meget klart indstillet på, at det skal vi gøre noget ved.
Vi skal finde værktøjer til at stoppe det, for det er ikke i orden.
Stinus Lindgreen (RV), 2023-06-01:
Tak for det.
Jeg er enig i, at det klart vil gøre det mere attraktivt for nogle personalegrupper at søge derhen.
Et andet område, ordføreren var kort inde på, var, hvad vi kan gøre for populært sagt at holde patienterne ude af sundhedsvæsenet, altså hvad vi kan gøre på forebyggelsesområdet.
Jeg er ikke helt bekendt med Danmarksdemokraternes politik på området, så jeg kunne godt tænke mig at høre, om ordføreren kan redegøre lidt for, hvad I mener om forebyggelse, især i forhold til tobak og alkohol.
Kirsten Normann Andersen (SF), 2023-06-01:
Jeg starter et lidt andet sted, for vi har talt så meget om, at vi også skal ændre på den måde, vi tænker tilsyn på, og jeg så egentlig gerne, at vi samlede nogle tilsyn, f.eks. det socialfaglige og det sundhedsfaglige.
Jeg kunne virkelig også godt tænke mig at have Arbejdstilsynet med.
For når vi kigger på sundhedsområdet, tror jeg faktisk, at de også ville kunne være med til at komme med nogle forslag til, hvordan man forebygger.
Jeg har også selv passet patienter med asbestlunger og med porcelænslunger og andet, og der er en kæmpe indsats at gøre ude på det danske arbejdsmarked i forhold til forebyggelse.
Stinus Lindgreen (RV), 2023-06-01:
Tak for det.
Det vil jeg se frem til.
Et andet område, som jeg ved at ordføreren går meget op i, er arbejdsmiljø.
Ordføreren var lidt inde på det i forhold til forebyggelse, og jeg kunne godt tænke mig at høre, om ordføreren kan uddybe det lidt mere.
Et sygdomsområde, der fylder meget, er muskel- og skeletsygdomme, og meget af det har jo netop med arbejdsmiljø at gøre.
Har ordføreren nogen planer eller nogen idéer om, hvad vi kunne gøre for at forebygge mere på det område?
Kirsten Normann Andersen (SF), 2023-06-01:
Jeg ser frem til, at vi kommer til at genforhandle tobakshandlingsplanen, for jeg mener, at der er flere indsatser, der kan sættes i gang, og vi ved, at priserne gør en forskel.
Jeg mener også, at vi kan gøre noget sikkerhedspolitisk – det hedder det vist, for det ligger hos Sikkerhedsstyrelsen – i forhold til forebyggelse.
Jeg er ked af, at det er så svært at forebygge, at man sælger de her produkter til børn og unge, som de slet ikke er gamle nok til at købe.
Det burde ikke kunne lade sig gøre, men det sker.
Det sker både med alkohol og tobak, det sker med medicin, og det sker med spil, og jeg synes, vi skal gøre en særlig indsats i forhold til det.
Prisen gør en forskel, og det kommer vi også til at tage med i de videre forhandlinger.
Stinus Lindgreen (RV), 2023-06-01:
Tak for en god og engageret tale.
Jeg har haft den glæde at arbejde sammen med ordføreren i nogle år efterhånden på det område og ved, at det her er et område, som ordføreren går meget op i.
Der var et meget stærkt fokus på forebyggelse, og det er klart, at hvis vi skal prioritere ressourcerne, er en af de bedste måder at gøre det på, både for patienten og for sundhedsvæsenet, selvfølgelig at holde borgerne ude af sundhedsvæsenet, hvis det overhovedet kan lade sig gøre.
Jeg kan forstå, at vi nu skal til at diskutere nikotin, rygning og alkohol igen, så jeg vil høre, om ordføreren kort kan redegøre for SF's holdning til forebyggelse på de konkrete områder.
Tak for det.
Tak for talen, og tak for et stærkt fokus på psykiatrien, et område, som jeg er fuldstændig enig med ordføreren i har været overset i årtier, ikke bare af denne og den foregående regering, men af talrige regeringer, som ikke har løftet det område nok.
Jeg er lige så glad for at komme i gang med arbejdet, som ordføreren giver udtryk for at han er.
Jeg kunne godt tænke mig at høre ordføreren, om han har gjort sig nogle tanker om, hvad vi kan gøre for at gøre det mere attraktivt at arbejde i psykiatrien.
Jeg er enig i, at vi kender 10-årsplanen, og at vi ved, hvad der mangler, men hvad kan vi gøre, for at det bliver mere attraktivt som læge eller sygeplejerske at søge til psykiatrien?
Har ordføreren nogle idéer?
Louise Brown (LA), 2023-06-01:
Det tror jeg helt klart vi skal.
Vi skal blive klogere på det område.
Men jeg tror også, at det hænger sammen med – det kommer hurtigt til at lyde lidt negativt, men det er ikke sådan ment – en eller anden form for forkælelse, altså at vi borgere er blevet forvænte, og det inkluderer altså også mig selv, og vi er blevet vant til, at vi har sådan et godt sundhedssystem, hvor vi kan få hjælp, når vi har brug for det.
Men måske begynder vi også at kræve meget mere hjælp, end vi egentlig har behov for.
Jeg synes, at det eksempel, som ordføreren bringer på bane, er godt i forhold til ventelister under corona, nemlig at man ikke kunne få lavet den knæoperation, men så trænede man i stedet for, og så gik det i sig selv.
I stedet for at vi ringer 112 som det første, kunne det jo være, at der var en anden mulighed.
Men det er altså en ting, der er sket hos os borgere, tror jeg – vi er på en måde blevet forvænte.
Stinus Lindgreen (RV), 2023-06-01:
Det er der ganske givet noget i.
Nu blev det nævnt tidligere, at vi ikke skal tale uenighederne op, og det er jo generelt en god tilgang til debatter, men der er nok et område, hvor jeg kunne forestille mig der er en vis uenighed, og det er, når det kommer til privathospitaler.
Tak for det, og tak for en rigtig fin tale, der kom rundt om nogle af de områder, som jeg ved at ordføreren går rigtig meget op i, bl.a. almen praksis.
Men jeg kunne godt tænke mig at starte et andet sted, nemlig med at spørge til behandlingsgarantien, som ordføreren nævner som noget, der er meget vigtigt for ordføreren og for ordførerens parti.
Og jeg er enig i, at vi ikke skal fjerne behandlingsgarantien; det er ikke Radikale Venstres politik.
Jeg vil gerne have, som vi har været ude at sige, en lidt klogere behandlingsgaranti, altså en differentieret behandlingsgaranti, for at gøre det nemmere at differentiere ude på sygehusene.
Så jeg kunne godt tænke mig at høre ordføreren, om ordføreren er stålsat på, at behandlingsgarantien skal være, som den er i dag, eller om man kunne kigge på, om den skulle forlænges, eller kigge på, om den skulle give mere plads til den faglige vurdering – altså ikke fjerne behandlingsgarantien, men ændre indretningen af den.
Louise Brown (LA), 2023-06-01:
Jo, helt sikkert.
Nu har jeg helt glemt, hvad jeg skulle svare på.
Giv mig lige et stikord.
Spørgeren har også glemt det.
Skal jeg så ikke bare gå ned?
Kim Edberg Andersen (NB), 2023-06-01:
Nu skal jeg også være god ved hr. Peder Hvelplund, for han mener det bedste, det er jeg helt sikker på.
Som udgangspunkt mener vi jo ikke, at det er galt at ønske, at vi alle sammen bliver behandlet ens, for det ønsker vi jo alle sammen at blive.
Men er virkeligheden ikke, at et privat udbudt sundhedsvæsen, som har den her konkurrenceposition over for et offentligt supergodt sundhedsvæsen – vi skal lade være med at tale det for langt ned under gulvbrædderne – måske bare gør det hele meget bedre, altså at lidt konkurrence måske også kunne hjælpe med, at dem, der er utilfredse i det offentlige, kunne få et job på et privat tilbud?
Louise Brown (LA), 2023-06-01:
Det var så lige 2 minutters tale mere, der var i min ånd, så tak for det.
Jeg er helt enig med ordføreren.
Noget af det, som jeg kom til at tænke på, da jeg hørte ordføreren tale, var også tillid, for ja, i den bedste af alle verdener er der jo ikke nogen, der bliver behandlet for noget, de ikke fejler.
Men vi ser jo også, at der er nogle, der får knæoperationer, som kunne have været undgået, hvis de havde trænet, og der tror jeg også nogle gange, at vi skal have bragt noget mere tillid ind i vores samfund igen.
For vi skal have tillid til de sundhedsprofessionelle og til det, de siger, og vi skal ikke som borgere kræve.
Som det er i dag, må ambulanceførerne ikke sige nej til at tage en patient med ind på hospitalet, hvis patienten vil med ind på hospitalet, og det er altså også lidt skrabet, at vi skal have det sådan.
Kim Edberg Andersen (NB), 2023-06-01:
Egentlig havde jeg ikke tænkt mig at sige noget, men så hørte jeg to i træk, der mente, at det private er kilden til alt ondt i sundhedsvæsenet.
Men er virkeligheden ikke, at på ethvert marked bliver der ikke udbudt en sundhedsforsikring, såfremt der ikke er et marked for den, og hvis nu alle fortalerne for det offentlige sundhedsvæsenet havde brugt lidt mere tid på at sørge for, at folk blev behandlet der, var det her marked slet ikke opstået.
Så er det ikke lidt en diskussion om, hvad der kom først, hønen eller ægget?
Nu skal vi have den, for nu blev det en ideologisk kamp.
Men er virkeligheden ikke, at man jo ikke bliver behandlet for sygdomme, man ikke har?
Jeg hørte godt, at hr. Peder Hvelplund sagde, at så kunne man bliver screenet.
Så er det rigtigt, at så bliver du forhåbentlig behandlet, hvis det viser sig, at du er syg.
Men det er jo dybest set, fordi vi ikke har taget hånd om det offentlige sundhedsvæsen, som vi alle sammen faktisk har været store fortalere for, men som åbenlyst ikke leverer varen, og derfor er der nu et hav af mennesker, der har en sundhedsforsikring – er det 2,5 millioner mennesker, der har en sundhedsforsikring?
Det har de jo, fordi de ikke får leveret det i det offentlige.
Louise Brown (LA), 2023-06-01:
Dem, der har flere penge, end jeg har, kan jo også købe mere mælk, end jeg kan.
Det er jo et vilkår.
Dem, der har flere penge, har større muligheder.
Jeg er ikke nervøs for, at dem, der har råd til meget mælk, kan komme foran i køen andre steder eller optage pladsen på de private hospitaler.
Peder Hvelplund (EL), 2023-06-01:
Men det handler vel helt grundlæggende om, at man så har et offentligt finansieret sundhedsvæsen, hvor det, der definerer prioriteringen, er den sundhedsfaglige vurdering og ikke, om man har en forsikring eller ej.
For hvis pengene følger borgeren, risikerer man jo netop, at dem, der så har en forsikring, kan tilkøbe sig en større del af den begrænsede behandlingsressource, der er.
Så er risikoen ikke, at hvis man går væk fra en offentligt finansieret model, får man netop den øgede ulighed i sundhed?
Louise Brown (LA), 2023-06-01:
I første omgang synes jeg jo bare, at vi skal stoppe op og tænke over, hvad der lige er årsagen til, at der er så mange af vores medborgere, der har valgt en privat sundhedsforsikring.
Det må være, fordi der er noget, der ikke fungerer i det offentlige.
Jeg har ikke noget imod de private sundhedsforsikringer, men der er jo nok en grund til, at de er blevet så populære.
Jeg tror, at hvis man lod pengene følge borgeren, ville det ikke blive en udfordring, at der er nogle, der kommer til før andre.
Det er jo den virkelighed, vi har nu.
Vi lever jo lige nu i et samfund, hvor der er A- og B-hold, hvor der er nogle, der bliver nødt til at vente, og hvor der er nogle, der kan presse sig frem i køen eller betale sig til at blive behandlet hurtigere.
Det synes jeg da egentlig også at vi skal væk fra.
Jeg ser da gerne, at vi får mere lighed, og at alle har lige mulighed for at komme til.
Så hvis pengene fulgte borgeren, tror jeg ikke at det her ville blive en udfordring.
Peder Hvelplund (EL), 2023-06-01:
Tak for det, og tak til ordføreren for talen.
Jeg vil egentlig bare godt høre ordførerens overvejelser om det, ordføreren selv er inde på, netop det der med, at der kan være nogle steder, hvor vi reelt kommer til at overbehandle.
Altså, kan ordføreren ikke se, at der kan være en risiko, i og med at en større del af sundhedsydelserne bliver betalt af f.eks. forsikringsordninger?
Det kan jo så betyde, at en direktør eller en ansat, der har en sundhedsforsikring – vi kan også lade være med at bruge en direktør som eksempel – måske kan gå op og få en årlig sundhedsscreening, som der måske ikke er nogen sundhedsfaglig begrundelse for, hvorimod en patient, som reelt har behov for behandling, bliver skubbet bagud i køen.
Så er der ikke en risiko i forhold til det med, at det i større grad bliver et privatiseret sundhedsvæsen, og at prioriteringerne foretages efter, hvilken forsikringsordning man har, frem for ud fra lægefaglige vurderinger?
Louise Brown (LA), 2023-06-01:
Jeg er ikke helt sikker på, at jeg helt forstår, hvad det er, ordføreren gerne vil have svar på, men jeg kan godt fortælle, hvordan vi står i forhold til brugen af privathospitaler.
Vi mener, at vi skal kigge meget mere ud i den private sektor.
Jeg er også med på, som jeg også tit hører, at der er ting, de ikke kan derude, og det er også sandt, men der er også en masse ting, de kan, men som de ikke har lov til lige nu.
Jeg synes, at som situationen er lige nu, bør vi skippe alt, hvad der hedder ideologi og så bare få de ventelister i bund.
Men jeg mener også, at vi skal bruge det private i meget højere grad, end vi gør i dag.
Jens Henrik Thulesen Dahl (DD), 2023-06-01:
Tak for det.
Jeg er fuldstændig enig, når ordføreren siger, at der er mange former for prioriteringer, men der er også den økonomiske.
Vi hørte før ministeren sige, at der er 5 mia. kr. ekstra til somatikken, 3 mia. kr. til psykiatrien og 3 mia. kr. til løn.
Når man så samtidig kan se, at der i aftalen med regionerne er givet 1,35 mia. kr., og man fra Region Midtjyllands side stiller sig op og siger, at man nu faktisk er nødt til at lave besparelser på 560 mio. kr. i 2024, hvordan hænger det så sammen med, at regeringen ønsker at løfte sundhedsområdet?
Kirsten Normann Andersen (SF), 2023-06-01:
Det gemmer jeg til min egen ordførertale.
Jeg har i øvrigt også flere forebyggelsesforslag med i lommen.
Jeg er enig med ordføreren i, at når det handler om sundhed, er der tradition for, at vi bredt på tværs af partier i Folketinget er enige om, hvad det er, der er vigtigt.
Derfor er jeg også forundret over, at regeringen selv vælger at lave de aftaler, der skal laves på sundhedsområdet lige nu, og det er jo selvfølgelig derfor, jeg hæfter mig ved, at ordføreren siger, at det vil regeringen komme med et forslag til.
Hvorfor ikke vælge den brede forligskreds?
Hvorfor ikke vælge de brede forhandlinger med henblik på netop at få løst nogle af de her meget, meget alvorlige problemer?
Flemming Møller Mortensen (S), 2023-06-01:
Jeg er af den opfattelse, at et flertal er et flertal, men jeg er også af den opfattelse, og det bakker ordførerens holdning op, at brede forlig giver en stabilitet, som er ønskværdig i vores land, og det bygger vi i høj grad også på.
Jeg synes også, vi skal passe på med at tale uenigheden mere op i kredsen af ordførere, for så uenige er vi jo ikke om det her.
Vi vil rent faktisk det bedste sundhedsvæsen for patienterne og borgerne, og det vil vi jo fra den ene fløj til den anden i Folketinget.
Det giver stabilitet, og det er meget bedre, vil jeg sige, end flertal, om det så er lidt større eller lidt mindre.
Den del er afgørende.
For mig som socialdemokratisk sundhedsordfører er det her det allervigtigste.
Godt 80 mia. kr. er rigtig mange penge.
Jeg ved, at ordføreren også kunne finde på at stille mig spørgsmål til medarbejderdelen, og jeg har allerede indikeret, at vi ikke kan levere kvaliteten, hvis ikke vi har medarbejderne.
Kirsten Normann Andersen (SF), 2023-06-01:
Tak for det.
Jeg er også rigtig glad for, at ordføreren lægger vægt på, at der også skal ses på forebyggelse i forhold til børn og unge.
Jeg hæfter mig også ved, at ordføreren siger, at det vil regeringen se på i den kommende tid.
Brede aftaler har skabt holdbare løsninger igennem tiderne i forhold til nogle af de ting, som er sat i gang undervejs, og vi har også lært, at et forlig kan opsiges, hvis det er sådan, at der ikke er flertal for det efter et valg.
Derfor har jeg bare lyst til at spørge Socialdemokratiet, om smalle forlig er de holdbare løsninger, som regionerne kan støtte sig til.
Mener ordføreren, at det er holdbart med så smalle forlig, at de i virkeligheden kan opsiges efter et valg, eller skulle man i højere grad satse på de brede forlig, som vi har været vant til at læne os op ad, og som der traditionelt har været i al den tid, jeg har været sundhedsordfører?
Flemming Møller Mortensen (S), 2023-06-01:
Så tror jeg, man tolker det lidt for selektivt, for det er jo kun parterne bag finansloven, der ved, hvordan den kommer til at se ud, og det skal vi arbejde med i efteråret.
Jeg tror, det blev taget ned af alle, at den særlige indsprøjtning på 5 mia. kr., der blev givet for 14 dage siden, var et fantastisk løft til sundhedsvæsenet.
Men jeg vil også henvise til det svar, som sundhedsministeren gav til en af spørgerne tidligere, nemlig at økonomiaftalen er en ting, og at finansloven er en anden ting.
Der står i regeringsgrundlaget, at de tre regeringspartier vil et stærkt og robust offentligt sundhedsvæsen, og det synes jeg er overliggeren for det hele.
Som jeg siger, synes jeg hele tiden, at vi skal kigge ind for at se, om intentionen og målet med den ramme, vi har sat, er, som den skal være.
Det værste eksempel er hele vores strukturændring fra 2007.
Jeg er rigtig ked af, at vi aldrig fik taget en ordentlig evaluering med nødvendige justeringer.
Stinus Lindgreen (RV), 2023-06-01:
Tak for det.
Det vil jeg da delvis tolke som et positivt svar på spørgsmålet og derfor en åbning for at diskutere det.
Det vil jeg se frem til at gøre, og det er jeg sikker på flere af mine kolleger også vil.
For vi kan se, at det skaber ulighed i sundhed, og det må ligge ordføreren på sinde.
Flemming Møller Mortensen (S), 2023-06-01:
Min holdning er den, at vi jo hele tiden skal sørge for at få kigget indad i forhold til de strukturer og rammer, vi har sat op, altså om vi stadig væk synes, at de giver den mening, som har været intentionen og hensigten med dem.
Der har været drøftelser af tolkegebyret set i forhold til den overordnede situation, og jeg har også fulgt debatten, og det vil også være noget, vi kommer til at diskutere i regeringspartierne.
Vi har allerede haft nogle drøftelser, men vi ved jo også godt, af hvilken grund det her også kan være besværligt.
Der er også en rimelighed i, at der bliver stillet krav til dem, der kommer og bor i vores land, men der er naturligvis også det hensyn at tage – og det er jo det, der ligger i det – at alt, hvad der har en særlig akuthed over sig, også bliver tolket.